**MÁRIAKÁLNOK KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**8/2015. (IV. 30.) önkormányzati rendelete**

**A KÖZÖSSÉGI EGYÜTTÉLÉS ALAPVETŐ SZABÁLYAIRÓL, ÉS EZEK ELMULASZTÁSÁNAK JOGKÖVETKEZMÉNYEIRŐL**

Máriakálnok Község Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 143. § (4) bekezdés *d)* pontjában kapott felhatalmazás alapján az Alaptörvény 32. cikk (1) bekezdés *a)* pontjában meghatározott feladatkörében eljárva a közösségi együttélés alapvető szabályairól és ezek elmulasztásának jogkövetkezményeiről az alábbi rendeletet alkotja:

**1. Általános rendelkezések**

**1. §** (1) E rendeletet a Máriakálnok község közigazgatási területén, nagykorú természetes személy, valamint jogi személy, vagy jogi személyiséggel nem rendelkező szervezet által elkövetett, a közösségi együttélés alapvető szabályait sértő magatartásokra kell alkalmazni.

(2) Nem állapítható meg a közösségi együttélés szabályait sértő magatartás megvalósulása, ha a tevékenységgel, mulasztással vagy jogellenes állapot fenntartásával szabálysértés vagy bűncselekmény valósul meg, vagy a tevékenység, mulasztás vagy jogellenes állapot fenntartása esetére más jogszabály közigazgatási bírság alkalmazását írja elő.

**2. Eljárási szabályok**

**2. §** (1) Az eljárás lefolytatására a közigazgatási hatósági eljárás és szolgáltatás általános szabályairól szóló 2004. évi CXL. törvény (a továbbiakban: Ket.) szabályai irányadóak.

(2) A közösségi együttélés alapvető szabályaival ellentétes magatartásokkal kapcsolatos hatáskör gyakorlását a képviselő-testület a jegyzőre ruházza át.

(3) A közösségi együttélés alapvető szabályaival ellentétes magatartás miatt közigazgatási hatósági eljárást hivatalból, a közös hivatal ügyintézőjének észlelése, továbbá bármely személy vagy szervezet jelzése alapján le lehet folytatni.

(4) Amennyiben a közösségi együttélés alapvető szabályaival ellentétes magatartás
*a)* valamely  cselekménnyel valósul meg, a cselekmény elkövetésétől,

*b)* mulasztásban nyilvánul meg, a jogszerű teljesítésre nyitva álló határidő lejártától,

*c)* jogellenes állapot fenntartásában nyilvánul meg, a jogellenes állapot észlelésétől

számított hat hónapon belül indítható meg.

(5) A közigazgatási bírság mértékének megállapítása során a Ket. 94/A. (1) bekezdésében foglaltakon túlmenően figyelembe kell venni a közösségi együttélés alapvető szabályait sértő magatartás súlyát, a felróhatóság mértékét, valamint érvényesülnie kell a fokozatosság elvének.

(6) Közigazgatási bírság helyett figyelmeztetés is alkalmazható, ha a cselekmény az elkövetés körülményeire tekintettel csekély súlyú és a figyelmeztetéstől is kellő visszatartó hatás várható.

(7) A rendelet alapján kiszabott közigazgatási bírságot az elkövető az első fokú határozat jogerőre emelkedésétől számított 15 napon belül az önkormányzat meghatározott számlájára történő befizetés útján köteles teljesíteni.

**3. Házszámtáblák elhelyezésével kapcsolatos magatartások**

**3. §** A közösségi együttélés alapvető szabályait sértő magatartást követ el és huszonötezer forintig terjedő közigazgatási bírsággal sújtható aki, Máriakálnok Község Önkormányzata Képviselő-testületének a közterületek elnevezéséről és a házszámozás szabályairól szóló 7/2014 (VIII. 08.) önkormányzati rendeletének 15. § -ában foglalt rendelkezéseket megszegi.

**4. A közterületek használatával kapcsolatos magatartások**

**4. §** (1)A közösségi együttélés alapvető szabályait sértő magatartást követ el és százötvenezer forintig terjedő közigazgatási bírsággal sújtható, aki Máriakálnok Község Önkormányzata Képviselő-testületének a közterület használat szabályairól szóló 16/2006. (XII. 14.) önkormányzati rendeletének 3. §, 6. §, vagy 7. §-aiban foglalt rendelkezéseket megszegi.

(2) A közösségi együttélés alapvető szabályait sértő magatartást követ el és százötvenezer forintig terjedő közigazgatási bírsággal sújtható, aki a közterületet a mozgóképről szóló 2004. évi II. törvény szerinti filmalkotás forgatása céljából, Máriakálnok Község Önkormányzata Képviselő-testületének a filmforgatási célú közterület-használat szabályairól szóló 8/2013. (IX. 27.) önkormányzati rendeletében meghatározott engedély nélkül, vagy az engedélytől eltérő módon veszi igénybe.

**5. Köztisztasággal kapcsolatos magatartások**

**5. §** (1)A közösségi együttélés alapvető szabályait sértő magatartást követ el, és százötvenezer forintig terjedő közigazgatási bírsággal sújtható, aki Máriakálnok Község Önkormányzata Képviselő-testületének a közterületek tisztántartásáról és zöldfelületének gondozásáról szóló 5/2008. (VI. 10.) önkormányzati rendeletének 3. §, 4. §, 5 §, vagy 6. §-aiban foglalt rendelkezéseket megszegi.

(2) A közösségi együttélés alapvető szabályait sértő magatartást követ el, és százötvenezer forintig terjedő közigazgatási bírsággal sújtható, aki Máriakálnok Község Önkormányzata Képviselő-testületének a nem közművel összegyűjtött háztartási szennyvíz begyűjtésére vonatkozó közszolgáltatás helyi szabályairól szóló 2/2014. (II. 4.) önkormányzati rendeletének 8. §-ában foglalt rendelkezést megszegi.

(3) A közösségi együttélés alapvető szabályait sértő magatartást követ el, és százötvenezer forintig terjedő közigazgatási bírsággal sújtható, aki Máriakálnok Község Önkormányzata Képviselő-testületének a hulladékgazdálkodási közszolgáltatásról szóló 12/2013. (XII. 18.) önkormányzati rendeletének 5. §, 7. §, vagy 9. § -aiban foglalt rendelkezéseket megszegi.

**6. Zajvédelemmel kapcsolatos magatartások**

**6. §** A közösségi együttélés alapvető szabályait sértő magatartást követ el és ötvenezer forintig terjedő közigazgatási bírsággal sújtható, aki vasárnap, nemzeti, állami és államilag elismert olyan ünnepen, mely munkaszüneti nap az azt megelőző napon 20.00 óra után az azt követő nap 07.00 óráig

*a)* lakóterületi vagy üdülő övezetben zajjal járó építési, bontási tevékenységet végez,

*b)* lakóterületi vagy üdülő övezetben az ingatlanon zöldfelület-fenntartással kapcsolatos, zajt keltő tevékenységet - különösen fűnyírást, motoros fűrészelést - végez.

**7. Temető használatával kapcsolatos magatartások**

**7. §** A közösségi együttélés alapvető szabályait sértő magatartást követ el, és százötvenezer forintig terjedő közigazgatási bírsággal sújtható, aki Máriakálnok Község Önkormányzata Képviselő-testületének a temetőkről és a temetkezésről szóló 9/2014. (VIII. 28.) önkormányzati rendeletének 10. §, vagy 11. § -aiban foglalt rendelkezéseket megszegi.

**8. Állattartással kapcsolatos magatartások**

**8. §** A közösségi együttélés alapvető szabályait sértő magatartás követ el és százötvenezer forintig terjedő közigazgatási bírsággal sújtható, aki:

*a)* bekerítetlen ingatlanon ebet szabadon tart,

*b)* ebet, macskát, vagy más kedvtelésből tartott állatot közterületen tart, etet,

*c)* ebet közterületen szabadon enged, kóborolni hagy, vagy

*d)* ebet – vakvezető, mozgáskorlátozottat segítő kutya kivételével – élelmiszer-elárusító üzletbe, játszótérre, vendéglátó egységbe, kulturális, oktatási, szociális és egészségügyi intézménybe, ügyfélforgalmat lebonyolító közintézmény épületébe bevisz, illetve beenged.

**9. Önkormányzati jelképekkel való visszaélés**

**9. §** A közösségi együttélés alapvető szabályait sértő magatartás követ el és ötvenezer forintig terjedő közigazgatási bírsággal sújtható, aki Máriakálnok község címerét, lobogóját, nevét vagy más jelképét Máriakálnok Község Önkormányzata Képviselő-testületének a címer, a lobogó és a településnév használatáról, valamint a közterületek nemzeti ünnepeken történő fellobogózásának szabályairól szóló 5/2014. (III. 27.) önkormányzati rendeletében meghatározott engedély nélkül, vagy az engedélytől eltérő módon használja, alkalmazza, vagy forgalomba hozza, úgyszintén az, aki a község jelképeit lealacsonyító kifejezést használ, illetve azokat más módon meggyalázza.

**10. Záró rendelkezések**

**10. §** (1) E rendeletben foglalt szabályokat a hatálybalépést követően elkövetett, a közösségi együttélés alapvető szabályait sértő magatartások esetén kell alkalmazni.

(2) Jelen rendelet 2015. július 1-jén lép hatályba.

(3) Hatályát veszti a Máriakálnok Község Önkormányzata Képviselő-testületének a temetőkről és a temetkezésről szóló 9/2014. (VIII. 28.) önkormányzati rendeletének 12. §-a.

|  |  |
| --- | --- |
|  Dr. Tóásóné Gáspár Emma |  dr. Kránitz Péter |
|  polgármester |  jegyző |

Kihirdetve:

Máriakálnok, 2015. április 30.

|  |
| --- |
| dr. Kránitz Péter |
|  jegyző |